Rausch von Traubenberg
Rausch von Traubenberg oli aadlisuguvõsa. Suguvõsa esivanem on Luc Rausch, kes 1462. aastal sai parunitiitli. Tema lapselaps Luc sai loa kasutada nime Rausch von Traubenberg. Rauschid elasid tänapäevase Austria ja Sloveenia alale jäävas Steiermargi hertsogkonnas. 17. sajandil liikusid suguvõsa esindajad Taani, kust nad 100 aastat hiljem saabusid Eestimaale. Suguvõsa on kantud Eestimaa rüütelkonna aadlimatriklisse nr 315 all. Suguvõsale kuulusid eri aegadel Eesti alal Piiumetsa, Lokuta ja Oisu mõis.